Folketing
2002-10-03

Uanset alle de forsøg, der gøres for at mistænkeliggøre Det Radikale Venstres forslag, er det fuldt finansieret, og det er fremlagt sammen med vores finanslovforslag; der er fuldt gennemførte nettolettelser til borgerne, også dem, der bor i hus, kører i bil og er medlem af en fagforening. Det er rent faktuelt. Derfor vil vi gerne bare for en sikkerheds skyld takke både Dansk Industri, Dansk Arbejdsgiverforening, LO og Finansministeriet for deres beregninger, som dokumenterer det, vi siger: at det giver reelle løsninger på den store opgave, vi er enige med regeringen i skal løses. Statsministeren siger i sin tale: »Regeringen lægger op til reform og fornyelse over en bred front«. Jeg noterer mig, at ordet reform er i ental. Fornyelse har jeg været inde på i forbindelse med markedskræfterne i den offentlige sektor. Reform i ental - hvad tænker statsministeren på? Når jeg tænker på Venstres råb om reformer, inden partiet kom i regering, må jeg sige, at denne regering er de små skridts regering. Winston Churchill har sagt mange kloge ord, han har bl.a.